## Odluka o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

### NN 33/1991 (4.7.1991.), Odluka o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 154. stavka 3. Zakona o mirovinskom i invalidskom
osiguranju ("Narodne novine". br. 26/83, 5/86, 42/87, 34/89,
57/88 i 40/90) i članka 6. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 59/90) Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 25. lipnja 1991, donosi

## ODLUKU

### o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

Članak 1.

U Odluci o utvrđivanju poslova odnosno radnih zadataka na kojima se
staž osiguranja računa s povećanim trajanjem ("Narodne novine",
br. 19/84, 24/85, 24/86, 35/86, 28/87, 15/88, 10/89, 32/89, 57/89. 25/90,
30/90, 7/91, 11/91) u članku 3. odjeljak II. briše se.

U članku 3. iza odjeljka I. dodaje se novi odjeljak II. koji glasi:

"II. U Željezarama

1. Poslovi, odnosno radni zadaci, kod visokih peći

1) Poslovi, odnosno radni zadaci, radnika koji neposredno rade na ispustu
željeza i troske kod visokih peći. Svakih 12 mjeseci provedenih na tim
poslovima odnosno radnim zadacima računa se u staž osiguranja kao 15 mjeseci.

2) Poslovi, odnosno radni zadaci, radnika koji neposredno rade na zasipavanju
visoke peći.

Svakih 12 mjeseci provedenih na tim poslovima, odnosno radnim zadacima.
računa se u staž osiguranja kao 14 mjeseei.

2. Poslovi, odnosno radni zadaci, u čeličanama

1) Poslovi, odnosno radni zadaci, talioničara u čeličanama koji neposredno
rade na taljenju i probadanju.

2) Poslovi, odnosno radni zadaci, radnika lsoji neposredno rade na lijevanju
čelika u livnim jamama i na uređajima za kontinuirano lijevanje (konti
lijev).

Svakih 12 mjeseci provedenih na poslovima, odnosno radnim zadacima pod
1) i 2) računa se u staž osiguranja kao 15 mjeseci.

3. Poslovi, odnosno radni zadaci, u valjaonicama

Poslovi, odnosno radni zadaci, radnika u valjaonicama čelika koji neposredno
ručno rade na uvođenju i vezanju toplovaljane trake.

Svakih 12 mjeseci provedenih na tim poslovima, odnosno radnim zadacima,
računa se u staž osiguranja kao 15 mjeseci.

4. Poslovi. odnosno radni zadaci u pocinčavaonicama.

Poslovi, odnosno radni zadaci, radnika koji neposredno rade na pocinčavanju
cijevi uranjanjem u vruću talinu uz ručno izvlačenje cijevi.

Svakih 12 mjeseci provedenih na tim poslovima. odnosno radnim zadacima,
računa se u staž osiguranja kao 14 mjeseci.

5. Poslovi, odnosno radni zadaci, u aglomeraciji

Poslovi, odnosno radni zadaci radnika koji neposredno rade na pripremi
mješavine za aglomeraciju.

Svakih 12 mjeseci provedenih na tim poslovima, odnosno radnim zadacima,
računa se u staž osiguranja kao 14 mjeseci.

6. Poslovi odnosno radni zadaci. u kovačnicama željezara

Poslovi, odnosno radni zadaci, radnika koji neposredno rade na poslovima
mehaniziranog strojnog kovanja i prešanja trnova lake, srednje i teške
pruge.

Svakih 12 mjeseci provedenih na tim poslovima odnosno radnim zadacima
računa se u staž osiguranja kao 14 mjeseci."

U odjeljku XXXVII. "U tekstilnoj industriji" iza stavka prvog
točke 1. dodaje se nova točka 2) koja glasi:

"2) Poslovi. odnosno radni zadaci, radnika koji neposredno obavljaju
poslove tkanja na tkalačkim strojevima".

Stavak drugi točke 2) mijenja se i glasi·

"Svakih 12 mjeseci provedenih na poslovima, odnosno radnim zadacima,
pod 1) i 2) računa se u staž osiguranja kao 15 mjeseci."

Točka 2) postaje točka 3).

Članak 2.

Ova odluka stupa na snagu osmoga dana nakon objave u "Narodnim
novinama". a primjenjuje se od 1. srpnja 1991.

Klasa: 140-13/91-01/1769

Urbroj : 341-99-02/1 -91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 33/1991-926